ROMÂNIA
JUDEȚUL TIMIŞ
MUNICIPIUL TIMIȘOARA
PRIMAR
Nr.SC2019- __________/___________2019

EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE

privind aprobarea trecerii din domeniul public al  Municipiului Timişoara în domeniul privat  al Municipiului Timişoara a bunurilor incluse pe Lista de inventar a imobilului înscris în C.F. nr. 446526 Timişoara


	Compania Nationala de Investitii SA a transmis Municipiului Timisoara adresa cu numarul 10335/07.09.2018 (inregistrata cu nr. SC2018-21035/10.09.2018) prin care ni se comunica drept raspuns la solicitarea  Municipiului Timisoara cu  nr.17844/26.07.2018 (inregistrata la C.N.I cu numarul 10335 / 27.07. 2018) privind realizarea obiectivului de investitii  ,,Construire Sala Polivalenta de 16000 de locuri, str. Aleea FC Ripensia nr.37-35, municipiul Timisoara, judetul Timis”, ca obiectivul de investitii  a fost introdus pe Lista sinteza a subprogramului ,,Sali de sport”, aprobata prin Ordin M.D.R.A.P. nr.5602/31.08.2018.
	CNI SA a solicitat in vederea promovarii obiectivului in etapele urmatoare ca beneficiarul Municipiul Timisoara sa predea amplasamentul destinat constructiei , pe perioada realizarii investitiei, liber de orice sarcini, catre MDRAP prin CNI.
Imobilul inscris in C.F. nr. 446526 Timişoara, Aleea FC Ripensia nr.37 se afla in domeniul public al Municipiului Timisoara.
Pe terenul in suprafata de 46840 mp exista amenajari de terenuri sportive si alte bunuri mobile si imobile, conform Listei de inventar inregistrata in evidentele tehnico-operative ale Biroului  Evidenta  Patrimoniu, precum si valoric  in contabilitatea Directiei Economice, cu o valoare totala de 1.762.119 lei.   Aceste bunuri fac parte din domeniul public al Municipiului Timişoara.
	Avand in vedere cele prezentate mai sus, consideram oportun proiectul de hotărâre privind aprobarea trecerii din domeniul public al Municipiului Timişoara în domeniul privat  al Municipiului Timişoara a bunurilor incluse pe Lista de inventar a imobilului înscris în C.F. nr. 446526 Timişoara,, care îndeplineşte condiţiile pentru a fi supus dezbaterii şi aprobării plenului consiliului local.

